Document ID: /roh_data/filtered/fineweb-2-filterrobots_roh.jsonl.gz/59969

La Lia Rumantscha en l'Engiadin'Ota ha ina nova promotura regiunala. Ramona Barblan cumenza sia lavur il favrer e succeda uschia a Martina Schuler-Fluor.
Ramona Barblan ha 41 onns è creschida si a Silvaplauna, ha studegià economia da manaschi e lavurà en divers lieus en l'Engiadin'Ota. Sco la Lia Rumantscha scriva en la communicaziun a las medias, disponia ella d’ina buna rait da contacts cun las exponentas ed ils exponents da la politica e dal turissem en la regiun. Ramona Barblan surpiglia in pensum da 40% e cumplettescha la squadra da la Lia Rumantscha cun actualmain 22 collavuraturs e collavuraturas.